Po dosiahnutí vrcholu v roku 2014 na úrovni 92 % HDP súhrnný pomer dlhu k HDP bude podľa plánu ďalej mierne klesať v roku 2015 aj v roku 2016, čo je vo všeobecnosti v súlade s predpoveďami, o ktoré sa opierajú programy stability. Je to spôsobené rastom nominálneho HDP a negatívnym zosúladením dlhu a deficitu (čo znamená, že pri znižovaní dlhu sa počíta s inými faktormi než so znižovaním deficitu verejných financií). Za súhrnným pomerom 89 % HDP v roku 2016 sa ukrýva celý rad hodnôt pre jednotlivé štáty. Pomery dlhu k HDP v jednotlivých členských štátoch sa pohybujú od 131 % HDP v Taliansku po úroveň tesne pod 10 % HDP v Estónsku. Údaje o Grécku, Cypre a Portugalsku, troch členských štátoch s vysokými úrovňami dlhu, nie sú zahrnuté.

NRP potvrdzujú v období 2015 – 2016 pretrvávajúcu pauzu konsolidácie, ktorá sa meria zmenou súhrnného štrukturálneho salda. Tento odhad je vo všeobecnosti v súlade s prognózami na celé obdobie 2015 – 2016 zahrnutými do jarných programov stability (v tom čase sa v plánoch uvádzalo, že štrukturálne saldo zostane nezmenené v roku 2015 aj v roku 2016). Samotné programy stability odzrkadľovali pozíciu uvedenú v NRP členských štátov v jeseni minulého roku, ktorá naznačovala zastavenie konsolidácie v roku 2014 a pokračovanie tejto pauzy aj v roku 2015. Podľa NRP sa v roku 2015 očakáva zlepšenie štrukturálneho salda (0,25 % HDP), po ktorom však v nasledujúcom roku príde zhoršenie o 0,25 % HDP. Pauza fiškálnej konsolidácie sa objavuje v situácii, keď sa hospodársky výhľad postupne zlepšuje, no stále zostáva krehkým, a keď sa produkčná medzera zužuje. Spolu so skutočnosťou, že iba šesť členských štátov (a iba jedna z najväčších ekonomík) plánuje na začiatku roka 2016 dosiahnuť hodnoty na úrovni strednodobých rozpočtových cieľov alebo nad touto úrovňou, to poukazuje na to, že plánovanou štrukturálnou úpravou v roku 2016 sa nepodarí splniť požiadavky PSR. Súhrnná štrukturálna úprava by sa však v tejto súvislosti mala vnímať len ako príklad vzhľadom na to, že nezachytáva významné rozdiely medzi členskými štátmi vo vzťahu k požiadavkám vyplývajúcim z Paktu stability a rastu, ktoré Komisia posudzuje pre každú krajinu zvlášť.

Portugalsko napriek požiadavke stanovenej v právnych predpisoch svoj plán nepredložilo. To sa doteraz ešte nestalo a nemalo by sa to opakovať. Aj taký návrh rozpočtového plánu, ktorý neobsahuje zmenu politiky, ktorý sa v prípade volieb považuje za prijateľný, poskytuje hodnotné a transparentné informácie o príslušných rozpočtových trendoch, čo uľahčuje spoločné preskúmanie celkových zámerov fiškálnej politiky v eurozóne a vďaka čomu možno v jednotlivých členských štátoch zabezpečiť rovnaké zaobchádzanie.

– v prípade troch krajín (Francúzska, Írska a Slovinska) Komisia dospela k záveru, že ich NRP sú vo všeobecnosti v súlade s požiadavkami PSR na rok 2016. V prípade Francúzska sa síce predpokladá splnenie odporučeného cieľa celkového deficitu v roku 2016, NRP Francúzska však zahŕňa riziká týkajúce sa súladu s požiadavkami postupu pri nadmernom deficite, keďže podľa oboch metód posudzovania sa očakáva výrazný pokles fiškálneho úsilia pod odporúčanú úroveň. Komisia vyzýva orgány týchto štátov, aby v rámci vnútroštátneho rozpočtového postupu prijali opatrenia potrebné na zabezpečenie súladu rozpočtu na rok 2016 s Paktom stability a rastu. Írsko a Slovinsko by sa od roku 2016 mohli presunúť do preventívnej časti paktu za predpokladu dosiahnutia včasnej a udržateľnej korekcie nadmerného deficitu v roku 2015. V súvislosti s prognózou na rok 2016 existuje riziko určitej (v prípade Slovinska takmer významnej) odchýlky od postupu úprav smerom k dosiahnutiu strednodobého cieľa v roku 2016.

8.V niektorých NRP sa uvádza vplyv mimoriadneho prílevu utečencov na rozpočet. Tento vplyv sa môže medzičasom týkať už aj ďalších členských štátov, alebo sa ich možno začne týkať v budúcnosti. Pružnosť zakotvená v PSR umožňuje zohľadniť dodatočné výdavky v danom roku spojené s výnimočnými udalosťami, nad ktorými vláda nemá kontrolu, v rámci preventívnej aj v rámci nápravnej časti paktu. Komisia je ochotná tieto ustanovenia použiť. Na základe pozorovaných údajov poskytnutých orgánmi dotknutých členských štátov bude pozorne sledovať situáciu, aby mohla určiť oprávnené sumy. Tieto informácie sa použijú pri posudzovaní (ex post) prípadných dočasných odchýlok od požiadaviek PSR na roky 2015 a 2016. To znamená, že odchýlky vyplývajúce výlučne a priamo z čistých dodatočných nákladov spojených s utečeneckou krízou nepovedú k sprísneniu postupu. Platí to aj pre začatie postupu pri nadmernom deficite za predpokladu, že deficit verejných financií zostane v prípade porušenia úrovne 3 % HDP v blízkosti tohto limitu.

5.Dočasné úspory z nízkych úrokových sadzieb sa vzhľadom na ich charakter musia využívať rozumne: v krajinách s veľkou rozpočtovou nerovnováhou by sa mali odzrkadliť v nižších deficitoch a v krajinách s fiškálnym priestorom by mali umožniť väčší nárast verejných investícií. Súčasné fiškálne plány sú len čiastočne v súlade s takouto ťažkou situáciou.

2.V porovnaní so strednodobými plánmi uvedenými v programoch stability z jari 2015 bolo plánované zníženie deficitu v roku 2016 upravené nadol a malo by byť nižšie, v eurozóne o 0,3 percentuálneho bodu.

1.Plány členských štátov naznačujú pokračujúci pokles súhrnného celkového rozpočtového deficitu v eurozóne v kontexte oživenia, ktoré je stále krehké, a v súvislosti s niekoľkými rizikami nepriaznivého vývoja, najmä v dôsledku spomalenia zahraničného dopytu. Po výraznom poklese z úrovne 2,4 % HDP v roku 2014 na 1,9 % HDP v tomto roku by mal deficit podľa prognózy v roku 2016 ďalej klesnúť na úroveň 1,7 % HDP. Po vrchole z roku 2014 by sa podľa predložených NRP mal v roku 2016 v eurozóne mierne znížiť aj súhrnný pomer dlhu k HDP, z odhadovanej úrovne 91 % HDP v roku 2015 na úroveň tesne pod 90 % HDP.

Tabuľka 1: Prehľad hospodárskych a rozpočtových súhrnov (EZ-16) na roky 2015 – 2016

2015 2016 Programy stability na rok 2015 (apríl) Návrhy rozpočtových plánov (október) Prognóza Komisie z jesene 2015 (november) Programy stability na rok 2015 (apríl) Návrhy rozpočtových plánov (október) Prognóza Komisie z jesene 2015 (november) Rast reálneho HDP (zmena v %) 1,4 1,7 1,6 1,8 1,9 1,8 Inflácia podľa HICP (zmena v %) 0,4 0,4 0,1 1,2 1,1 1,0 Celkové saldo (% HDP) –2,1 –1,9 –2,0 –1,6 –1,7 –1,7 Zmena štrukturálneho salda

(p. b. HDP) 0,0 0,2 0,0 0,0 –0,3 –0,1 Dlh (% HDP) 91,4 91,1 91,6 90,1 89,8 90,5 Pomer výdavkov očistený od cyklických vplyvov (% potenciálneho HDP) 47,4 47,6 47,7 47,1 47,5 47,5 Pomer príjmov očistený od cyklických vplyvov (% potenciálneho HDP) 46,5 46,7 46,7 46,3 46,2 46,3

Vplyv utečeneckej krízy

V niektorých NRP sa uvádza vplyv mimoriadneho prílevu utečencov na rozpočet (Rakúsko, Belgicko, Nemecko a Taliansko). Aj keď NRP predstavovali evidentne optimálny prostriedok na predkladanie osobitných informácií o možných rozpočtových nákladoch súvisiacich s utečencami, samotná povaha tejto mimoriadnej udalosti a skutočnosť, že NRP sú obmedzené na členské štáty eurozóny, znamená, že ostatné členské štáty môžu predložiť svoje informácie pomocou iných dokumentov. Je to nevyhnutné aj vzhľadom na to, že situácia sa v miestach diania naďalej vyvíja.

Pružnosť zakotvená v PSR umožňuje zohľadniť výnimočné výdavky spojené s neobvyklými udalosťami, nad ktorými vláda nemá kontrolu, v rámci preventívnej aj v rámci nápravnej časti paktu. V preventívnej časti paktu sa výslovne stanovuje, že dočasné odchýlky týkajúce sa požadovaných fiškálnych úprav smerom k dosiahnutiu strednodobého rozpočtového cieľa (SRC) možno povoliť ex ante a v každom prípade sa nemusia brať do úvahy ex post na základe údajov o výsledku, za predpokladu, že sú výsledkom i) nezvyčajnej udalosti, ii) nad ktorou členský štát nemá kontrolu, iii) s veľkým vplyvom na finančnú situáciu verejnej správy a iv) neohrozujú fiškálnu udržateľnosť v strednodobom horizonte. V nápravnej časti sa stanovuje podobné ustanovenie s ohľadom na začatie postupu pri nadmernom deficite, keď sa ako mimoriadny označí taký nadmerný deficit, ktorý je výsledkom „nezvyčajnej udalosti mimo kontroly príslušného členského štátu a s veľkým vplyvom na finančnú situáciu verejnej správy“ za predpokladu, že deficit zostane na úrovni blízko 3 % HDP. Neočakávané náklady spojené s prílevmi utečencov môžu byť tiež zohľadnené v posúdení „účinných opatrení“ pri posudzovaní dodržiavania odporúčania v rámci postupu pri nadmernom deficite.

Malo by sa zdôrazniť, že požiadavky úpravy podľa paktu tak v preventívnej, ako aj nápravnej časti, sú stanovené v zmysle zmeny štrukturálneho salda. Preto by sa zodpovedajúce príspevky v rámci ustanovení týkajúcich sa „neobvyklých udalostí“ mali vzťahovať (len) na rozsah, v akom takéto udalosti ovplyvňujú ročnú zmenu štrukturálneho salda v porovnaní so zmenou, ktorá by bola zaznamenaná, keby sa samotná udalosť neobjavila. Komisia preto v zásade uplatní tieto ustanovenia PSR pri posúdení (ex post) dočasnej odchýlky od požiadaviek na roky 2015 a 2016 z dôvodu dodatočných nákladov v každom z týchto dvoch rokov v dôsledku prílevu utečencov, ktorý je oproti predchádzajúcemu roku výnimočný. Ak je to vhodné, stanoviská Komisie k NRP obsahujú vecné vyhlásenia o tom, ako by mohlo byť ovplyvnené posúdenie súladu, ak by sme mali vykonať úpravy na základe nákladov na utečencov.

Komisia vykoná záverečné posúdenie od prípadu k prípadu, a to aj posúdenie oprávnených súm na základe pozorovaných údajov tak, ako ich poskytli orgány dotknutých členských štátov. Rozpočtové náklady spojené s prílevmi utečencov sa nebudú považovať za jednorazové opatrenia, keďže dodatočné výdavky nie sú nevyhnutne dočasné a neopakujúce sa. Mali by byť zároveň priamo spojené s prílevmi utečencov a predstavovať ich bezprostredný dôsledok (napr. náklady na prístrešky/ubytovanie a administratívne náklady, náklady na prijímanie na miestnej úrovni, dopravu atď.) a nemali by zahŕňať cielené príspevky z príslušných fondov EÚ (a vo všeobecnosti z rozpočtu EÚ).

Štruktúra fiškálnej úpravy

V prípade eurozóny ako celku sa v NRP na roky 2015 – 2016 predpokladajú len obmedzené zmeny v štruktúre verejných financií (pozri tabuľku A5.5 a grafy A5.1a-b v prílohe 5). Pomer výdavkov verejnej správy k HDP podľa plánu klesne v roku 2016 o 0,6 percentuálneho bodu. Toto zdanlivo veľké zníženie je predovšetkým dôsledkom cyklických podmienok. Pomer výdavkov upravený podľa účinku hospodárskeho cyklu v skutočnosti znázorňuje zníženie len o 0,25 percentuálneho bodu. Toto zníženie je prevážené plánovaným znižovaním daní, čo dokazuje výraznejšie zníženie cyklicky upraveného podielu príjmov (–0,5 percentuálneho bodu v roku 2016). V tejto súvislosti sa v uplynulých rokoch podľa súhrnných výsledkov vo veľkej miere nepodarilo splniť plány členských štátov znížiť výdavky ako podiel potenciálneho produktu. Prognóza Komisie z jesene 2015 (ďalej len „prognóza Komisie“) potvrdzuje malé zníženie pomeru štrukturálnych výdavkov a väčšie zníženie pomeru štrukturálnych príjmov, ktoré sa predpokladajú v NRP. Všeobecne unitárna daňová elasticita vyplývajúca z NRP a rovnako z prognózy Komisie naznačuje, že zníženie príjmov spôsobujú vládne opatrenia (tabuľka A5.6 v prílohe 5).

Po preskúmaní charakteru súhrnných výdavkových plánov stanovených v NRP, ktorý je priaznivý pre rast, sa neočakáva, že plánovaná úprava uškodí strednodobým vyhliadkam rastu, aj keď možno by sa našiel priestor pre možnosti zníženia výdavkov, ktoré sú pre rast priaznivejšie. Pri väčšine kategórií výdavkov sa plánuje pokles v zmysle percentuálneho podielu produkcie. Najväčšie poklesy postihujú odmeňovanie zamestnancov, sociálne dávky a nákupy tovarov a služieb orgánmi verejnej správy (graf A5.2 v prílohe 5). Okrem toho členské štáty profitujú z veľkých úspor úrokových výdavkov (podrobnejší opis v nasledujúcom oddiele). Keďže primárne nie je zasiahnutá väčšina produktívnych výdavkov, neočakáva sa, že plánovaná úprava uškodí strednodobým vyhliadkam rastu, aj keď možno by sa našiel priestor pre možnosti zníženia výdavkov, ktoré sú pre rast priaznivejšie. Konkrétne sa plánuje aj zníženie kapitálových výdavkov. Prognóza Komisie je vo všeobecnosti v súlade s NRP, pričom potvrdzuje najväčšie zníženia v oblastiach sociálnych dávok a miezd vo verejnom sektore, ale predpokladá menší pokles nákupov tovarov a služieb orgánmi verejnej správy. Podľa prognózy Komisie budú mať v porovnaní s odhadmi uvedenými v NRP mierne väčšiu úlohu aj poklesy úrokových výdavkov.

Opatrenia uvedené v NRP by mali len mierny účinok na štruktúru daní v súhrne EZ-16 v roku 2015. Skutočne všetky tri hlavné kategórie (nepriame dane, priame dane a sociálne príspevky) by mali podľa očakávania klesnúť ako podiel HDP, avšak bez výraznej zmeny ich relatívnych váh. Na strane príjmov sú prognózy Komisie v súlade s NRP (graf A5.3 v prílohe 5).

NRP sa však celkovo vyznačujú tým, že členské štáty eurozóny si jasne uvedomujú prínosy spojené so znížením daňového zaťaženia práce a mnohé členské štáty plánujú alebo vykonávajú rôzne konkrétne opatrenia (tabuľka 2). Zatiaľ čo mnohé opatrenia sú relatívne skromné v porovnaní s veľkosťou výzvy, ktorej treba čeliť, niektoré členské štáty do svojich NRP zahrnuli ambiciózne balíky zníženia zdanenia práce, ktoré pravdepodobne budú mať významný pozitívny vplyv na rast a zamestnanosť. Väčšinu veľkých reforiem zavádzajú členské štáty, ktoré majú v súčasnosti v porovnaní s priemerom EÚ pomerne vysoké zdanenie práce, ako Rakúsko, Belgicko a Francúzsko. Zároveň aj niektoré členské štáty, ktoré majú relatívne nízke zdanenie práce, zavádzajú príslušné opatrenia. Opatrenia sú vo všeobecnosti dobre cielené, zamerané na tie skupiny, pre ktoré vysoké zdanenie práce predstavuje najväčšie prekážky zamestnanosti. V praxi to obvykle znamená zníženie daní na úrovniach nízkych príjmov, pričom viaceré členské štáty zvyšujú nezdaniteľnú časť, kým niektoré znižujú sadzby alebo menia rozdelenie príjmových skupín s cieľom znížiť daňové zaťaženie osôb s nízkymi príjmami. Niektoré členské štáty znižujú aj zdanenie osôb so stredne vysokými príjmami, zatiaľ čo osôb s vyššími príjmami sa týka len niekoľko zvýšení daní uvedených v NRP. Vo väčšine NRP sa neuvádzajú podrobné informácie o financovaní zníženia zdanenia práce. Prinajmenšom v niektorých prípadoch sa nezdá, že je v plnej miere zabezpečené úplné alebo trvalé financovanie.